text: উইজডেন বর্ষসেরা কিশোর ক্রিকেটার () সাংবার্ষিকাকারে প্রকাশিত উইজডেন ক্রিকেটার্স অ্যালমেনাক কর্তৃক ক্রিকেটারদের প্রদেয় সম্মাননাবিশেষ। উইজডেন প্রতিবেদনে বিদ্যালয় ক্রিকেটে অংশগ্রহণকারী খেলোয়াড়দের অবদানের কথার উপর ভিত্তি করে এ সম্মাননা প্রদান করা হয়ে থাকে।
  
  ইতিহাস 
  ১৮৬৫ সালে উইজডেনের দ্বিতীয় সংস্করণ থেকে বিদ্যালয় ক্রিকেটের বিষয়ে প্রতিবেদন প্রকাশিত হয়ে আসছে। ঐ সংখ্যায় এটন কলেজ ও হ্যারো স্কুলের খেলার বিষয়ে প্রকাশিত হয়েছিল। ১৯১৮ ও ১৯১৯ সালে প্রথম বিশ্বযুদ্ধের কারণে কোন প্রথম-শ্রেণীর ক্রিকেট খেলা অনুষ্ঠিত হয়নি। ফলশ্রুতিতে, পাবলিক স্কুল থেকে পাঁচজন উইজডেন বর্ষসেরা ক্রিকেটারকে নির্বাচিত করা হয়। ২০০৮ সালে উইজডেন ক্রিকেটার্স অ্যালমেনাকের ১৪৪তম সংস্করণে প্রথমবারের মতো উইজডেন বর্ষসেরা কিশোর ক্রিকেটারের নাম ঘোষণা করা হয়। ‘বিদ্যালয় ক্রিকেট বিশেষতঃ প্রাদেশিক বিদ্যালয়ের পরিচিতি বৃদ্ধি করতে এ প্রচেষ্টা নেয়া হয়েছে’। ইয়র্কের সেন্ট পিটার্স স্কুলের ছাত্র জনি বেয়ারস্টোকে প্রথম বিজয়ী হিসেবে ঘোষণা করা হয়।
  
  প্রথম আটটি পুরস্কারের সবকটি ব্যাটসম্যানদের দখলে ছিল। ডগলাস হেন্ডারসন ২০১০ সালের উইজডেন সংস্করনে এর আংশিক ব্যাখ্যা দেন। তিনি উল্লেখ করেছিলেন যে, কোন তরুণ পেস বোলারকেই দিনে ২১ ওভারের অধিক বোলিং করার সুযোগ দেয়া হতো না। ফলে, তাদের অধিক উইকেট লাভের সম্ভাবনা ক্ষীণতর হয়ে পড়ে। প্রথম তিন পুরস্কার গ্রহীতা - জনি বেয়ারস্টো, জেমস টেলর ও জস বাটলারকে ইংল্যান্ডের পক্ষে টেস্ট ক্রিকেটে অংশগ্রহণের সুযোগ দেয়া হয়।
  
  তালিকা
  
  পাদটীকা
  
  তথ্যসূত্র 
  
  বিষয়শ্রেণী:উইজডেন
  বিষয়শ্রেণী:ক্রিকেট পুরস্কার ও র‌্যাঙ্কিং
title: উইজডেন বর্ষসেরা কিশোর বিদ্যালয় ক্রিকেটার